A4-0068/95

Ψήφισμα επί της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο σχετικά με ένα ειδικό πρόγραμμα ενίσχυσης για την ειρήνη και τη συμφιλίωση στη Βόρεια Ιρλανδία και επί του σχεδίου ανακοίνωσης προς τα κράτη μέλη για τον καθορισμό κατευθυντηρίων γραμμών όσον αφορά μία πρωτοβουλία στο πλαίσιο του ειδικού προγράμματος στήριξης της ειρήνης και της συνδιαλλαγής στη Βόρεια Ιρλανδία και στις παραμεθόριες κομητείες της Ιρλανδίας

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (CΟΜ(94)0607 - C4-0267/94),

- έχοντας υπόψη το σχέδιο ανακοίνωσης της Επιτροπής προς τα κράτη μέλη (SEC(95)0279 -C4-0084/95),

- έχοντας υπόψη την έκθεση της Επιτρπής Περιφερειακής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Κοινωνικών Υποθέσεων και Απασχόλησης (Α4-0068/95),

1. χαιρετίζει την ταχεία ανταπόκριση της Επιτροπής στη συμφωνία παύσης των εχθροπραξιών στη Βόρεια Ιρλανδία και την απόφαση του Ευρωπαϊκού Συμβουλίου του Έσσεν να στηρίξει μια ειδική κοινοτική πρωτοβουλία ώστε να διευκολυνθεί η εδραίωση της ειρήνης[semigr ]

2. εκφράζει την ικανοποίησή του για την πρόταση ανάπτυξης και επανεστίασης των πολιτικών της Ευρωπαϊκής Ένωσης έναντι της Βόρειας Ιρλανδίας και των όμορων κομητειών ώστε να ενισχυθεί η αναζωογόνηση των κοινοτήτων που έχουν περισσότερο πληγεί από την διένεξη[semigr ]

3. επικροτεί με έμφαση την προώθηση της ανάπτυξης, της απασχόλησης, της κοινωνικής ένταξης, της αναζωογόνησης των πόλεων και της υπαίθρου, της διαμεθοριακής συνεργασίας και της βιομηχανικής ανάπτυξης[semigr ]

4. εκφράζει την ικανοποίησή του για τη διοργάνωση διαβουλεύσεων ευρείας έκτασης με τις τοπικές αρχές, τον επιχειρηματικό κόσμο, τα συνδικάτα, τις φιλανθρωπικές οργανώσεις και άλλες ομάδες και οργανώσεις, και ευελπιστεί ότι αυτού του είδους οι διαβουλεύσεις θα αποτελέσουν σταθερό στοιχείο της κοινοτικής πρωτοβουλίας[semigr ]

5. επιμένει επί της ανάγκης να καταστεί ευδιάκριτος ο ειδικός και διαφορετικός χαρακτήρας του προγράμματος και, ιδιαίτερα, να τηρηθεί ρητώς η αρχή της συμπληρωματικότητας[semigr ]

6. αναγνωρίζει τα πλεονεκτήματα που προσφέρει η συνεργασία μεταξύ της Ευρωπαϊκής Ένωσης και των οργανώσεων που μετέχουν σε συμπληρωματικές πρωτοβουλίες στην Ιρλανδία[semigr ]

7. καλεί την Επιτροπή και το Συμβούλιο να διασφαλίσουν την ταχεία εφαρμογή των υφισταμένων προγραμμάτων της Ευρωπαϊκής Ένωσης[semigr ]

8. υπογραμμίζει την ανάγκη συντονισμού ανάμεσα στην προτεινόμενη κοινοτική πρωτοβουλία και τα άλλα διαρθρωτικά μέτρα που συγχρηματοδοτούνται από την Ευρωπαϊκή Ένωση στην εν λόγω περιοχή[semigr ]

9. ζητεί από την Επιτροπή να παράσχει τεχνική βοήθεια στις κοινότητες και τις οργανώσεις για τη διαμόρφωση προγραμμάτων που θα εξετασθούν στο πλαίσιο της παρούσας πρωτοβουλίας[semigr ]

10. υποστηρίζει το στόχο να εξασφαλισθεί ότι θα επωφεληθούν από το πρόγραμμα όλες οι κοινότητες στη Βόρειο Ιρλανδία και τις όμορες κομητείες, σε δίκαια σταθμισμένη βάση, και θα δοθεί ιδιαίτερη προσοχή στις περιοχές και στις κοινωνικές ομάδες που αντιμετωπίζουν οξύτερα προβλήματα ένδειας[semigr ]

11. υπογραμμίζει την ανάγκη να εξασφαλισθούν, κατά τον σχεδιασμό και την υλοποίηση της πρωτοβουλίας, δυνατότητες επαρκούς απασχόλησης και ισότητα ευκαιριών[semigr ]

12. προτείνει όλα τα σχέδια ενίσχυσης για τη Βόρεια Ιρλανδία να προωθούν μεγαλύτερη συνειδητοποίηση για την ανάγκη διατήρησης του φυσικού και του οικοδομημένου περιβάλλοντος[semigr ]

13. αναγνωρίζει ότι η ειδική πρωτοβουλία αποτελεί μια ιδιαίτερα καινοτόμο πρόταση και, συνεπώς, ευελπιστεί ότι αυτή θα μπορέσει να συνδυάσει τον αποτελεσματικό δημοσιονομικό έλεγχο με την εύκαμπτη διαχείριση[semigr ]

14. υπενθυμίζει ότι ήδη από την πρώτη ανάγνωση του σχεδίου προϋπολογισμού του 1995 είχε ψηφίσει την αύξηση των πιστώσεων για τη διαδικασία ειρήνευσης στη Βόρεια Ιρλανδία, με την επιφύλαξη της αναθεώρησης των δημοσιονομικών προοπτικών[semigr ]

15. επισημαίνει ότι με την αναθεώρηση των δημοσιονομικών πτυχών κατέστη δυνατόν να αυξηθεί το ανώτατο όριο του κεφαλαίου 2 κατά 200 εκατ. Ecu, και ότι με αυτό καθίσταται δυνατή η χρηματοδότηση του προγράμματος για την ειρήνη και τη συμφιλίωση στο βαθμό που επιτρέπει το ποσό αυτό[semigr ]

16. είναι έτοιμο, ως τμήμα της αρμόδιας για τον προϋπολογισμό αρχής, να εξετάσει το ενδεχόμενο της αύξησης του δημοσιονομικού φακέλου του προγράμματος αυτού και ζητεί από την Επιτροπή να υποβάλει αίτηση για αναθεώρηση των δημοσιονομικών προοπτικών προς αυτήν την κατεύθυνση[semigr ]

17. ζητεί από την Επιτροπή, σε περίπτωση μη αναθεώρησης των δημοσιονομικών πτυχών, να αναθεωρήσει το δημοσιονομικό δελτίο σύμφωνα με όσα προβλέπονται από το άρθρο 3 του δημοσιονομικού κανονισμού[semigr ]

18. ζητεί η διορία των τεσσάρων μηνών για την υποβολή προτάσεων, να αντικατασταθεί από διορία δύο μηνών (παρ. 14 του σχεδίου ανακοίνωσης)[semigr ]

19. προτίθεται να γνωμοδοτήσει για οποιαδήποτε άλλη πρόταση της Επιτροπής για ειδική πρωτοβουλία της Κοινότητας[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.